CELEX: C2006/048/22
Language: da
Date: 2006-02-25 00:00:00
Title: Sag C-405/05: Sag anlagt den  18. november 2005  af Kommissionen mod Det Forenede Kongerige Storbritannien og Nordirland

25.2.2006   
            
            
               DA
            
            
               Den Europæiske Unions Tidende
            
            
               C 48/11
            
         Sag anlagt den 18. november 2005 af Kommissionen mod Det Forenede Kongerige Storbritannien og Nordirland
   (Sag C-405/05)
   (2006/C 48/22)
   Processprog: engelsk
   Ved De Europæiske Fællesskabers Domstol er der den 18. november 2005 anlagt sag mod Det Forenede Kongerige Storbritannien og Nordirland af Kommissionen ved S. Pardo Quintillan, X. Lewis og H. Van Vliet, som befuldmægtigede, og med valgt adresse i Luxembourg.
   Kommissionen har nedlagt følgende påstande:
   
               1.
            
            
               Det fastslås, at Det Forenede Kongerige Storbritannien og Nordirland har tilsidesat sine forpligtelser i henhold til artikel 4, stk. 1 og 3, i Rådets direktiv 91/271/EØF (1), idet det ikke senest den 31. december 2000 har sikret, at der er foretaget en tilstrækkelig rensning af byspildevand fra byområderne Bangor, Brighton, Broadstairs, Carrickfergus, Coleraine, Donaghadee, Larne, Lerwick, Londonderry, Margate, Newtonabbey, Omagh og Portrush.
            
         
               2.
            
            
               Det Forenede Kongeriget Storbritannien og Nordirland tilpligtes at betale sagens omkostninger.
            
         Søgsmålsgrunde og væsentligste argumenter:
   Kommissionen er af den opfattelse, at Det Forenede Kongeriget Storbritannien og Nordirlands undladelse af at sikre, at der er foretaget en tilstrækkelig rensning af al udledning af spildevand fra byområderne Bangor, Broadstairs, Carrickfergus, Coleraine, Londonderry, Larne, Lerwick, Margate, Newtonabbey, Omagh, Brighton, Portrush, Donaghadee og Bideford/Northam er i strid med direktivets artikel 4, stk. 1 og 3. Den manglende kontrol med omfattende nye udstykninger i byområderne Portrush, Newtonabbey, Bangor, Londonderry og Larne, eller undladelsen af at sikre, at godkendelsen heraf ledsages af formildende foranstaltninger, forværrer endvidere tilsidesættelsen af de ovennævnte bestemmelser i direktivet, hvad angår disse fem byområder.
   
      (1)  Rådets direktiv 91/271/EØF af 21.5.1991 om rensning af byspildevand (EFT L 135 af 30.5.1991, s. 40-52).